Det er dagen før dagen, hvor hele Danmark skal i stemmeboksen og sætte kryds ud for den kandidat, det parti eller den liste, de ønsker i byrådet. TV2 Nords politiske analytiker, Søren Wormslev, giver dig her en sidste mulighed for at få overblikket over, hvordan valgkampen er gået i Jammerbugt Kommune. - Man kan høre, at flere politikere siger, at megasommerhusene skal ligge der, hvor det ikke generer nogen. Og det er dilemmaet ved turisme. Man vil gerne have pengene og turisterne, men det skal ikke være på en måde, så et generer de fastboende, siger Søren Wormslev i analysen nedenfor. Stadig i tvivl? Med vores kandidattest kan du svare på 25 spørgsmål, som kandidaterne i din kommune i forvejen har svaret på Ved at sammenligne dine svar med kandidaternes svar kan vi vise de kandidater, der ligger tættest på dine politiske holdninger. Du kan efter testen se kandidaternes uddybende forklaringer til hvert spørgsmål. Du kan også finde alle kandidaterne til kommunalvalget i Jammerbugt Kommune. Kandidattesten er lavet i samarbejde mellem, TV 2, TV 2 Regionerne, Jysk Fynske Medier, Sjællandske Medier, Det Nordjyske Mediehus, Megafon, Paqle og en række lokale medier.

Referat:
I Jammerbugt Kommune har der været heftig debat om turismeudvikling og megasommerhuse.